**Atlanta Falcons** je profesionalni tim američkog nogometa. Smješteni su u Atlanti u Georgiji. Domaće utakmice igraju na stadionu Georgia Dome, kapaciteta 74.228 mjesta. Falconsi su od 2002. članovi južne divizije NFC konferencije.
Klub je dosad osvojio 5 naslova prvaka svoje divizije. U *Super Bowlu* su igrali samo jednom, 1998. kad su bili poraženi od Denver Broncosa.

Povijest
--------

### Počeci kluba

Atlanta Falconsi osnovani su 1965. i ušli u NFL kao njihov 15. klub. Kao novi član lige, Falconsi su između ostalog dobili prvi *pick* na NFL *draftu* 1966. godine. Taj prvi *pick* bio je *linebacker* Tommy Nobis koji je tako postao prvi igrač kluba u povijesti. Početak je za klub bio spor, u prve 4 sezone ostvarili su samo 12 pobjeda, a prva pobjednička sezona bila im je bila 1971.

### Prvi put u playoffu

Quarterback Falconsa Matt Ryan
Poboljšanje je za klub došlo krajem sedamdesetih. Prvi put su se pojavili u *playoffu* 1978. te i ostvarili svoju prvu *playoff* pobjedu protiv Philadelphia Eaglesa (14:13). Tjedan dana kasnije, izgubili su u divizijskoj rundi protiv Dallas Cowboysa (koji su na kraju te sezone bili poraženi u *Super Bowlu* od Pittsburgh Steelersa). 2 godine kasnije, ostvarili su svoj najbolji rezultat u regularnom dijelu sezone (12-4) i plasirali se u *playoff* gdje su ispali odmah nakon prve utakmice porazom od Minnesota Vikingsa. Do kraja osamdesetih, Falconsi nisu imali neke značajnije uspjehe, bilježivši samo gubitničke sezone.

### Deion Sanders i Brett Favre

Falconsi su 1989. godine izborom *cornerbacka* Deiona Sandersa (budućeg člana Dvorane slavnih NFL-a) na *draftu* uspjeli malo podići profil kluba, ali rezultati su ostali osrednji. Atlanta je također na *draftu* 1991. izabrala *quarterbacka* Bretta Favrea. Favre se nije uspio nametnuti u svojoj prvoj sezoni te je bio razmijenjen u Green Bay Packers, gdje je u idućih 16 sezona postao jednim od najboljih *quarterbackova* svih vremena.

### Od 1998. do danas

U devedesetima je Falconsima konačno krenulo nabolje te su se tri puta pojavili u *playoffu*. U regularnom dijelu sezone 1998. ostvarili su čak 14 pobjeda i samo dva poraza. Nakon pobjeda u *playoffu* protiv San Francisca i Minnesote te godine, došli su do *Super Bowla*. *Super Bowl XXXIII* se igrao u Miamiju, a suparnik Falconsima su bili Denver Broncosi predvođeni legendardnim *quarterbackom* Johnom Elwayem.
Denver je pobijedio u toj utakmici 34:19 , a Elway je proglašen najkorisnijim igračem utakmice. To mu je ujedno bila i zadnja sezona u NFL-u.

Falconsi su u novom tisućljeću nastavili većinom s dobrim igrama i došli do *playoffa* 6 puta, 2002. i 2004. s Michaelom Vickom kao *quarterbackom* a 2008. 2010. 2011. i 2013. s Mikeom Smithom kao trenerom i Mattom Ryanom kao *quarterbackom*.

Učinak po sezonama od 2002.
---------------------------

| Sezona | Divizija | Regularni dio sezone | Playoff |
| --- | --- | --- | --- |
| Pobjede | Porazi | Neriješeno | Plasman |
| 2002. | NFC Jug | 9 | 6 | 1 | 2. | došli do divizijske runde (poraženi od Philadelphia Eaglesa 20:6) |
| 2003. | NFC Jug | 5 | 11 | 0 | 4. |  |
| 2004. | NFC Jug | 11 | 5 | 0 | **1.** | došli do konferencijskog finala (poraženi od Philadelphia Eaglesa (27:10) |
| 2005. | NFC Jug | 8 | 8 | 0 | 3. |  |
| 2006. | NFC Jug | 7 | 9 | 0 | 3. |  |
| 2007. | NFC Jug | 4 | 12 | 0 | 4. |  |
| 2008. | NFC Jug | 11 | 5 | 0 | 2. | došli do wild-card runde playoffa (poraženi od Arizona Cardinalsa 30:24) |
| 2009. | NFC Jug | 9 | 7 | 0 | 2. |  |
| 2010. | NFC Jug | 13 | 3 | 0 | **1.** | došli do divizijske runde playoffa (poraženi od Green Bay Packersa 48:21) |
| 2011. | NFC Jug | 10 | 6 | 0 | 2. | došli do wild-card runde playoffa (poraženi od New York Giantsa 24:2) |
| 2012. | NFC Jug | 13 | 3 | 0 | **1.** | došli do konferencijskog finala (poraženi od San Francisco 49ersa 28:24) |
| 2013. | NFC Jug | 4 | 12 | 0 | 3. |  |

Izvori
------

1. ↑  „This Day In Sports: The City Of Atlanta Gets Its NFL Wings". espn.go.com. 30. lipnja 2010.. Pristupljeno 3. siječnja 2014.
2. ↑  „Nobis a Hall-worthy bird". espn.go.com. 16. veljače 2010.. Pristupljeno 3. siječnja 2014.
3. ↑  „What If Brett Favre Had Never Been Traded by the Atlanta Falcons?". bleacherreport.com. 19. svibnja 2009.. Pristupljeno 3. siječnja 2014.
4. ↑  „They're still winners". cnnsi.com. 2. veljače 1999.. Pristupljeno 3. siječnja 2014.
5. ↑  „Super Bowl XXXIII MVP: John Elway". nfl.com. 1. veljače 1999.. Arhivirano iz originala na datum 2014-01-03. Pristupljeno 3. siječnja 2014.

***Atlanta Falcons*** na Wikimedijinoj ostavi

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 159464775
* LCCN: n82028990

 |